Document ID: 32007D0604

KOMISSION PÄÄTÖS,
tehty 7 päivänä syyskuuta 2007,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen Saksan siipikarjassa liittyvistä tietyistä suojatoimenpiteistä
(tiedoksiannettu numerolla K(2007) 4141)
(ETA:n kannalta merkityksellinen teksti)
(2007/604/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (3) ja erityisesti sen 63 artiklan 3 kohdan,
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (4) säädetään tietyistä suojatoimenpiteistä, jotta estetään kyseisen taudin leviäminen. Kyseisiin toimenpiteisiin kuuluu sellaisten alueiden A ja B muodostaminen, joilla on noudatettava suojatoimenpiteitä epäillyn tai vahvistetun taudinpurkauksen johdosta. Päätöksen 2006/415/EY liitteessä luetellaan alueet A ja B.
(2)
Baijerin osavaltiossa Saksassa ilmenneen korkeapatogeenisen lintuinfluenssan H5N1-alatyypin taudinpurkauksen jälkeen päätöstä 2006/415/EY muutettiin päätöksellä 2007/591/EY, jotta kyseistä jäsenvaltiota koskevat tiedot päätöksen 2006/415/EY liitteessä voitiin muuttaa.
(3)
Saksan päätöksen 2006/415/EY puitteissa toteuttamia suojatoimenpiteitä, mukaan luettuna kyseisen päätöksen 4 artiklassa säädetty alueiden A ja B muodostaminen, on nyt tarkasteltu elintarvikeketjua ja eläinten terveyttä käsittelevässä pysyvässä komiteassa.
(4)
Lisäksi yhteisön lainsäädännön selkeyden vuoksi olisi poistettava päätöksen 2006/415/EY liitteessä olevat tiedot, jotka koskevat Tšekissä ja Saksassa sijaitsevia alueita A ja B, joilla suojatoimenpiteitä ei enää sovelleta.
(5)
Päätöstä 2006/415/EY olisi sen vuoksi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä syyskuuta 2007.

Labels: 3
0
18
6